 Friday hakuwa katika msimu mzuri uliopita, na pia hakuwa katika kikosi kilichoshiriki michuano ya Kagame msimu huu akisema kuwa alikuwa na majeruhi.Akizungumza jana Dar es Salaam Friday alisema anataka kuhakikisha msimu ujao anakuja kivingine kuisaidia timu yake kutwaa taji la Ligi Kuu Tanzania Bara.“Najiandaa kuja kivingine, nahitaji kuonyesha jitihada za hali ya juu ili nicheze kikosi cha kwanza, hasa ikizingatia kuwa ushindani wa namba umekuwa ni mkubwa kwa sasa,” alisema.Hata hivyo, kumekuwa na tetesi kuwa mchezaji huyo alitakiwa na Yanga lakini kwa vile bado ana mkataba na timu yake ya sasa, imeshindikana.Friday ni miongoni mwa matunda yaliyopandishwa kutoka vijana hadi kwenye timu kubwa baada ya kuonesha uwezo msimu wa mwaka juzi, ambapo alifanya vizuri zaidi.